Missatge: La FEEC, reconeguda com a membre de ple dret de la Federació Internacional de Raquetes de Neu (ISSF).  La Selecció Catalana ja competeix internacionalment des de fa anys 6/2/2014La Federació Internacional de Raquetes de Neu (International Snowshoeing Federation - ISSF) ha reconegut la Federació d'Entitats Excursionistes de Catalunya (FEEC) com a membre nacional de ple dret per a la temporada 2014. El reconeixement de la FEEC, signat pel president de la ISSF, el nord-americà Mark Elmore, i el secretari de la ISSF, l'alemany Marcus Fink, es va fer efectiu durant el congrés celebrat a Rattvik, Suècia, el passat 1 de febrer. L'acreditació a nivell internacional la va recollir el vicepresident primer de la FEEC i seleccionador de la Selecció Catalana de raquetes de neu, Josep Maria Peixó, en aquesta assemblea constituent de la ISSF, a la qual hi van assistir representants de Noruega, Suècia, EUA, Itàlia, Alemanya, França, Rússia i Japó. Aquesta acreditació de la federació catalana suposa el reconeixement definitiu de Catalunya en les competicions de raquetes de neu a nivell europeu i mundial, on ja hi participa des de fa temps representant Catalunya. Durant l'assemblea també es va avançar que Alemanya organitzarà i serà la seu de la pròxim campionat del món de raquetes de neu del 2015. En el darrer campionat del món, la Selecció Catalana de raquetes de neu va participar-hi representant Catalunya a nivell internacional el passat 1 de febrer, al Siljan Snowshoe Festival. Els esportistes catalans van tenir una molt bona actuació aconseguint el bronze tant en categoria masculina com en la femenina, de la mà de Just Sociats i Mavi Gil. Text i imatge: FEEC
Emocions: no emotion
joy

Resposta: Bons resultats a la Copa d'Europa de raquetes de neuLaia Andreu ha tornat a aconseguir el millor resultat de la Selecció Catalana Una setmana després d'haver guanyat dues medalles de bronze al Campionat del Món disputat a Suècia, la Selecció Catalana de raquetes de neu ha tornat a aconseguir uns resultats excel·lents a la segona cursa de la Copa d'Europa. Laia Andreu ha pujat al podi amb una segona posició i, en total, sis dels set atletes catalans han acabat entre els deu primers classificats de la seva categoria. En dones, la més ràpida ha estat Isabella Morlini, campiona del món i que ja es va imposar a la primera prova de la Copa d'Europa. Laia Andreu ha tornat a ser 2a i Mavi Gil, tercera classificada al mundial, ha estat 4a. L'altra representant catalana, Laia Cuevas, ha acabat en 5a posició. Pel que fa als homes, el més ràpid ha estat l'italià Gerd Frick, seguit del campió del món, el francès Stéphane Ricard i un altre italià, Filippo Barizza. Pel que fa als atletes de la Selecció Catalana, Gabriel Crosas ha estat 5è, Jordi Uró 9è, Albert Ferrer 10è i Rafa Parés 15è. La Copa d'Europa comptarà amb dues proves més, on la Selecció Catalana intentarà seguir sumant bons resultats: el 23 de febrer a les Valls d'Àneu (Catalunya) i el 16 de març al Master des Neiges (França). Seleccions.cat
Emocions: no emotion, joy